Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1991. évi LXIX. törvény előírásait.
Paragraph Index: 927

1991. évi LXIX. törvény előírásait. IV. Az alábbi ajánlásokat teszem: — Bankszámla vezetését bank egy másik banknak akkor engedheti át, ha — tekintettel a jogviszony bizalmi jellegére is — az ügyfél jogait biztosítja. Magánszemély ügyfél esetén az ilyen megállapodás akkor jogszerű, ha a személyes adatok védelmének alkotmányos és törvényi, valamint a banktitok törvényi szabályainak megfelel. Az ügyfél információs önrendelkezési jogát a banknak tiszteletben kell tartania. — Az ING Bank Rt.-nek az ügyben érintett valamennyi ügyféltől nyilatkozatot kell kérnie arra vonatkozóan, hogy hozzájárulnak-e személyes adataik kezeléséhez, illetve bankszámlájuknak, hitelkártya számlájuknak az ING Bank által történő további vezetéséhez. Nemleges válasz esetén az ING Bank Rt.. köteles az ügyfelek személyes adatait nyilvántartásából haladéktalanul törölni. Az ügyfeleket a bankszámla megszüntetéséből kifolyólag a bank többi ügyfeléhez képest nem érheti kamat- és egyéb prémiumveszteség. — Az a pénzintézet, amely 1997. január 1-je előtt ilyen megbízási szerződést kötött, az ügyfelei banktitoknak minősülő adatait csak abban az esetben adhatja át a megbízott pénzintézetnek, ha ahhoz az ügyfél vagy törvényes képviselője a banktitokkört pontosan megjelölve közokiratba vagy teljes bizonyító erejű magánokiratba foglaltan hozzájárulását adja. Budapest, 1997. július 1. Dr. Majtényi László (439/A/1996) * * * A rendőrség által közúton a titkos információgyűjtésről szóló törvényi felhatalmazás alapján készített videofelvételekkel kapcsolatos a j á n l á s I. Az állampolgári jogok országgyűlési biztosának általános helyettese 1995. október 24-én — állampolgári beadvány alapján — vizsgálatot indított annak megállapítására, hogy a Veszprém Megyei Rendőr-főkapitányság a Veszprémi Közúti Igazgatóság közreműködésével 1995. júniusban jogszerűen készített-e forgalomelterelő, illetve forgalomlassító intézkedések mellett videofelvételeket közúton elhaladó gépjárművekről. Dr. Polt Péter 1996 januárjában az üggyel kapcsolatban felvilágosítást kért a Veszprém Megyei Rendőr-főkapitányságtól és a Veszprémi Közúti Igazgatóságtól, valamint a beadvány tartalmáról tájékoztatta az adatvédelmi biztost, mivel a felvételek készítése sérthette a személyes adatok védelmére vonatkozó törvényi előírásokat is. A Veszprémi Közúti Igazgatóság a kért felvilágosítást időben megadta, de a Veszprém Megyei Rendőr-főkapitányság a megkeresés alapján készített válaszát csak 1997. áprilisban küldte meg, így az ügy érdemi vizsgálatára csak ezen időpontot követően kerülhetett sor. Dr. Polt Péter a beadvány azon részével kapcsolatosan folytatott vizsgálatot, és készített jelentést, hogy az ellenőrzés során bevezetett forgalomelterelő, illetve forgalomlassító intézkedés a szabad mozgáshoz való joggal összefüggésben okozott-e visszásságot, majd az eset adatvédelmi vonatkozásainak kivizsgálása céljából az ügyet áttette a hatáskörrel rendelkező adatvédelmi biztoshoz. A válaszokból megállapítható, hogy a Veszprém Megyei Rendőr-főkapitányság az elszaporodott gépjárműlopások miatt 1995 nyarán akciósorozatot vezetett be az M7-es autópálya és a 71. számú főközlekedési út térségében. Ezen akciósorozat részét képezte egy megfigyelőpont felállítása Balatonfűzfő belterületén, ahol a Veszprémi Közúti Igazgatóság tulajdonát képező forgalomszámláló fülkéből titokban figyelték és videokamerával rögzítették a Budapest irányába haladó gépjárműveket. A készített videofelvételek kiértékelésére későbbi időpontban került sor, a kiértékelést követően pedig törölték a felvételeket. II. A fentebb részletezett rendőri intézkedés, valamint videofelvételek említett módon történő készítése a Veszprém Megyei Rendőr-főkapitányság álláspontja szerint jogszerű, mivel

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes